**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ФОНД ЗА ИЗБЕГЛА,**

**РАСЕЉЕНА ЛИЦА И ЗА САРАДЊУ СА СРБИМА У РЕГИОНУ**

На основу члана 10. Покрајинске скупштинске одлуке о оснивању Фонда за избегла, расељена лица и за сарадњу са Србима у региону („Службени лист АПВ“, број 19/06 и 66/20) и одлуке Управног одбора Фонда за избегла, расељена лица и за сарадњу са Србима у региону објављује

**ОГЛАС**

**О ОТУЂЕЊУ ПУТНИЧКОГ ВОЗИЛА ПУТЕМ ПРИКУПЉАЊА ПИСМЕНИХ ПОНУДА**

Предмет отуђења је путничко возило:

|  |  |  |  |  |  |  |
| --- | --- | --- | --- | --- | --- | --- |
| **Редни****број:** | **Марка и тип** | **Број шасије** | **Број мотора** | **Година****прозиводње** | **Стање возила** | **Почетна цена:** |
| 1. | Шкода рапид | TMBEH4NH0E4514905 | CGP783117 | 2013 | У возном стању | 170.000,00 |

Поступак отуђења путничког возила спровешће се путем прикупљања затворених писмених понуда, а **избор најповољније понуде извршиће се применом критеријума највише понуђене цене**.

Уколико два или више понуђача понуде исту цену која је највиша понуђена цена, комисија ће позвати понуђаче да у року од три дана од дана пријема позива, доставе нову понуду у затвореној коверти са вишом понуђеном ценом. У случају да и после поновног достављања понуда, два или више понуђача понуде исту цену, избор понуђача ће се обавити жребом на лицу места, приликом отварања приспелих коверата.

**Учесници у поступку** могу бити правна и физичка лица, која уплате депозит и која испуњавају услове огласа.

**Висина и начин полагања депозита –** Депозит за учешће у поступку отуђења возила утврђује се у износу од 10% од почетне цене возила. Депозит се уплаћује на рачун са следећим подацима:

# Прималац: Фонд за избегла, расељена лица и за сарадњу са Србима у региону Сврха уплате: Депозит

**Број рачуна: 205-115743-22 Позив на број: 28/2025-1**

Рок за повраћај депозита учесницима са којима се не закључи уговор о купопродаји јесте 30 радних дана од дана отварања понуда.

**Закључење уговора** - у року од 15 дана од дана отварања понуда ће се донети одлука о отуђењу возила понуђачу који је понудио највишу купопродајну цену, а рок за закључење уговора је 30 дана од дана доношења одлуке о отуђењу возила.

Све трошкове у вези са закључењем уговора и преноса власништва, укључујући порезе и остало, сноси лице коме се возилo отуђујe.

**Уплата купопродајне цене** - Купопродајна цена уплаћује се у року од 15 дана од дана закључења уговора.

**Писана понуда** подноси се у затвореној коверти и треба да садржи: понуђену цену за моторно возило које је предмет овог поступка, доказ о уплати депозита, назив понуђача, ПИБ и матични број (уколико је понуђач правно лице), адресу и број телефона, копију личне карте за физичка лица, а за правна лица копију извода о регистрацији привредног субјекта издатог од Агенције за привредне регистре.

Понуда се сачињава у слободној форми и обавезно садржи основне податке о понуђачу, износ понуђене цене и својеручни потпис понуђача, односно овлашћеног лица понуђача уколико је понуђач правно лице.

Понуде, са припадајућом документацијом, достављају се у затвореној и запечаћеној коверти на адресу: Фонд за избегла, расељена лица и за сарадњу са Србима у региону, Булевар Михајла Пупина бр. 25, 21000 Нови Сад, са обавезном назнаком: "Не отварати-понуда за отуђење путничког возила", поштом или лично у просторијама Фонда за избегла, расељена лица и за сарадњу са Србима у региону, а на полеђини коверте уписати назив понуђача, адресу и број телефона.

Неблаговремене и непотпуне понуде се неће разматрати, а понуђачи неће учествовати у поступку.

# Рок за подношење понуда је 26.август 2025. године, до 9.00 часова.

**Јавно отварање понуда** обавиће се 26.августа 2025. године, у 10.00 часова, у просторијама Фонда за избегла, расељена лица и за сарадњу са Србима у региону, крило Д, први спрат, Булевар Михајла Пупина бр. 25 у Новом Саду.

Моторно возило се налази у Новом Саду, у улици и отуђује се у виђеном стању.

Накнадне рекламације неће се прихватати.

Заинтересована лица могу извршити разгледање возила за време трајања огласа сваког радног дана од 8.00 до 14.00 часова, уз претходну најаву телефонским путем. Особа за контакт је Александар Попадић, мејл адреса: office@firpisr.rs, број телефона: 063/591 339 и 021/475-42-95. Све трошкове око преузимања и транспорта сноси изабрани понуђач.